ذاکر نائیک

**ذاکر عبد الکریم نائیک** ایک بھارتی مقرر ہیں، جو تقابل ادیان اور مناظروں کے حوالے سے پہچانے جاتے ہیں۔ پیشہ کے لحاظ سے ایک ایم بی بی ایس ڈاکٹر ہیں، تاہم 1991ء سے اسلام کی تبلیغ کی جانب اپنی مکمل توجہ دینی شروع کردی۔ آپ مسیحیت اور ہندو مت کے مذہبی رہنماؤں سے مناظروں کے لیے مشہور ہیں۔ بہت سے لوگوں نے آپ کے ہاتھ اسلام قبول کیا۔ آپ ممبئی میں اسلامی تحقیق سنٹر کے صدر ہیں اور اسلامی چینل "پیس ٹی وی" کے نام سے چلا رہے ہیں ۔

ذاکر نائیک حاضر جوابی اور مناظرہ میں دسترس رکھتے ہیں، ان کو عالمگیر شہرت مسیحی مناظر ولیم کیمپبل کے ساتھ مناظرہ سے حاصل ہوئی۔ ذاکر نائیک احمد دیدات کے شاگرد بھی رہے ہیں۔

## بھارت کی حکومت کی جانب سے ان پر کڑی نظر
ذاکر نائیک کے ادارہ اسلامک ریسرچ اینڈ ایجوکیشن فاؤنڈیشن کو گذشتہ 6 سالوں میں برطانیہ، سعودی عرب اور مشرق وسطٰی سے تقریباً 15 کروڑ روپیہ حاصل ہوئے۔ اس لیے 2016ء میں بھارت کی حکومت نے ان کی تحقیقات کا حکم دیا تاکہ پتہ چلے کہ ان عطیات کو کن مصرف میں خرچ کیا گیا تھا۔

## موت کا فتوٰی
حسینی ٹائیگرز نامی ایک شیعہ گروپ نے فیس بک کے ذریعے ذاکر نائیک کے سر پر پندرہ لاکھ روپیہ کا اعلان کیا ہے۔ اس تنظیم کے صدر کلب حسین نقوی ہیں جو مشہور شیعہ عالم کلب صادق کے فرزند ہیں۔ ان کی خفگی کا ایک پہلو یہ بتایا گیا کہ ذاکر نائیک نے شیعہ علما کی توہین کی تھی۔

## پیس ٹی وی پر بنگلہ دیش میں امتناع
بنگلہ دیش میں 2016ء ڈھاکہ حملہ کے رد عمل کے طور پر ذاکر نائیک کے پیس ٹی وی پر امتناع عائد کر دیا گیا ہے۔

## کیرلا میں 21 نومسلموں کی گمشدگی اور ذاکر نائیک پر الزام
2016ء میں یہ کہا گیا ہے کہ ذاکر نائیک کی تبلیغی کوششوں سے متاثر ہو کر مشرف بہ اسلام ہونے والوں میں کیرلا کے 21 شہری بھی ہیں جن کے حالات ہنوز نامعلوم ہیں۔ کیرلا کی حکومت کو یہ اندیشہ ہے کہ یہ لوگ داعش میں شمولیت اختیار کرتے ہوئے عالمی دہشت گردی کا حصہ بن گئے ہیں۔ یہی رائے کیرلا کی انڈین نیشنل کانگریس شاخ کی بھی رہی ہے۔ تاہم انڈین یونین مسلم لیگ نے اس بات کے امکانات سے انکار کیا ہے اور ذاکر نائیک کی حمایت کی ہے۔

## نظریات

### داعش
نائیک نے اسلامک اسٹیٹ آف عراق اینڈ سیریا (داعش) کو "اینٹی اسلامک اسٹیٹ آف عراق اینڈ سیریا" (عراق و شام کی اسلام دشمن ریاست) قرار دیا اور کہا کہ اسلام کے دشمن داعش کو فروغ دے رہے ہیں۔ انھوں نے مزید کہا کہ "ہمیں ISIS نہیں کہنا چاہیے، ہمیں AISIS کہنا چاہیے۔ کیوں کہ وہ اسلام مخالف ہیں۔ میں دنیا کے تمام مسلمانوں کے ساتھ ساتھ مسلم میڈیا سے بھی درخواست کرتا ہوں: براہ کرم حملہ کرنے میں اسلام کے دشمنوں کی مدد نہ کریں، انھوں نے مزید کہا، "اگر آپ تصدیق کریں گے تو آپ کو معلوم ہو جائے گا کہ میں مکمل طور پر دہشت گردی کے خلاف ہوں۔ میں کسی بھی بے گناہ انسان کو قتل کرنے کے مکمل خلاف ہوں۔" اس لیے یہ کہنا درست نہیں کہ داعش یا اسلامک اسٹیٹ نے شامی یا عراقی بے گناہوں کو قتل کیا ہے۔ دبئی میں اپنی ایک دوسری تقریر میں انھوں نے کہا کہ ہمیں یہ کہنا چاہیے کہ اسلام دشمن ریاست (داعش) انھیں قتل کرتی ہے جیسا کہ قرآن اس بات کی تصدیق کرتا ہے کہ جس نے کسی بے گناہ کو قتل کیا گویا اس نے پوری انسانیت کو قتل کیا اور جس نے ایک انسان کو بچایا، اس کا یہ بچانا پوری انسانیت کو بچانے کے مترادف ہے۔

## تصانیف
* اسلام پر چاليس(40) اعتراضات کے عقلی و نقلی جواب
* مذاہب عالم ميں تصور خدا اور اسلام کے بارے میں غیر مسلموں کے بیس سوال
* بائبل اور قرآن جدید سائنس کی روشنی میں
* اسلام اور ہندومت (ایک تقابلی مطالعہ)
* اسلام میں خواتین کے حقوق … جدید یا فرسودہ؟

## بیرونی روابط

* پیس ٹی وی - ڈاکٹر ذاکر نائیک کا ٹی وی چینل

## حوالہ جات

زمرہ:1965ء کی پیدائشیں
زمرہ:9/11 سازش نظریہ ساز
زمرہ:احمدیہ کے نقاد
زمرہ:اسلام اور سائنس
زمرہ:اسلامی تخلیق پرست
زمرہ:اعتذار پسند مسلمان
زمرہ:اکیسویں صدی کے اسلامی مسلم علما
زمرہ:اکیسویں صدی کے مسلمان
زمرہ:انگریزی اخبارات
زمرہ:بقید حیات شخصیات
زمرہ:بھارتی سلفی
زمرہ:بھارتی مسلم شخصیات
زمرہ:زر اشتراک درکار مواد کے روابط پر مشتمل صفحات
زمرہ:سلفی شخصیات
زمرہ:کونکنی مسلمان
زمرہ:مالدیپ کے اخبارات
زمرہ:مسلم الٰہیات دان
زمرہ:مسیحیت کے نقاد
زمرہ:ممبئی کی شخصیات
زمرہ:ممبئی کے اسکالر
زمرہ:ممبئی یونیورسٹی کے فضلا
زمرہ:ٹیلی ویژن کے اسلامی مبلغین
زمرہ:ہندوستان کے مسلمان مذہبی رہنما
زمرہ:حفاظ قرآن
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:بھارت کو مطلوب مفرور شخصیات
زمرہ:دہشت گردی کے الزامات والی مفرور شخصیات
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے مسلم الٰہیات دان
زمرہ:بیسویں صدی کے مسلم الٰہیات دان
زمرہ:اہل حدیث شخصیات
زمرہ:اکیسویں صدی کے ہندوستانی مسلمان
زمرہ:ہندومت اور اسلام
زمرہ:بھارت کے سنی علما
زمرہ:بھارت کے مذہبی رہنما
زمرہ:بھارتی جراح